Temeljem članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19, 144/20) i članka 21.Statuta Međimurske županije („Službeni glasnik Međimurske županije“ broj 26/10, 4/13, 6/13 – pročišćeni tekst, 8/13, 6/14, 2/18 i 10/18- pročišćeni tekst, 2/20), Skupština Međimurske županije je na \_\_\_\_\_ sjednici, održanoj \_\_.\_\_. 2021. godine, donijela

**STATUTARNU ODLUKU**

**O IZMJENAMA I DOPUNAMA STATUTA MEĐIMURSKE ŽUPANIJE**

Članak 1.

Statut Međimurske županije („Službeni glasnik Međimurske županije“ broj 26/10, 4/13, 6/13 – pročišćeni tekst, 8/13, 6/14, 2/18 i 10/18- pročišćeni tekst, 2/20) – (u daljnjem tekstu: Statut) mijenja se i dopunjava sukladno odredbama ove Odluke.

Članak 2.

U članku 21. stavku 2. točki 4. riječi „njegovih zamjenika“ zamjenjuje se riječima „njegovog zamjenika“.

Članak 3.

U članku 23. brojka „42“ zamjenjuje se brojkom „37“.

Dodaje se novi stavak 2. koji glasi:

„Ako na izborima nije postignuta odgovarajuća zastupljenost pripadnika nacionalnih manjina u Skupštini u skladu s odredbama Ustavnog zakona o pravima nacionalnih manjina broj članova Skupštine povećat će se do broja koji je potreban da bi odgovarajuća zastupljenost bila ostvarena“.

Dosadašnji stavci 2,3,4,5 i 6 postaju stavci 3,4,5,6 i 7.

U stavku 4. riječ „neplaćeni“ se briše, točka na kraju rečenice zamjenjuje se zarezom te se dodaju riječi „sukladno sporazumu s poslodavcem“.

Članak 4.

U članku 26. stavku 2. riječi „zamjenicima župana“ zamjenjuje se riječima „zamjeniku župana“, a riječi „zamjenici župana“ zamjenjuje se riječima „zamjenik župana“.

Članak 5.

U članku 28. stavku 4. riječi „zamjenici župana“ zamjenjuju se riječima „zamjenik župana“.

Članak 6.

U članku 35. riječi „koji je bio prvi naveden iza imena i prezimena župana“ se brišu.

Iza stavka 2. dodaje se novi stavak 3. koji glasi:

„Zamjenik koji obnaša dužnost župana je i zamjenik župana koji je izabran na neposrednim izborima zajedno sa županom, a dužnost župana obnaša ako je župan za vrijeme trajanja mandata spriječen u obavljanju svojih dužnosti.“

Dosadašnji stavak 3. postaje stavak 4.

Članak 7.

U članku 37. stavku 1. točki 13. riječ „središnjim“ se briše, a riječi „koji su prenijeti“ zamjenjuje se riječi „povjerenih“.

Članak 8.

U članku 40. stavku 1. riječi „njegovi zamjenici“ zamjenjuje se riječima „njegov zamjenik“.

U stavku 2. riječi „njegovim zamjenicima“ zamjenjuje se riječima „njegovom zamjeniku“, a riječi „njegovih zamjenika“ zamjenjuje se riječima „njegovog zamjenika“.

Članak 9.

U članku 40a. stavku 1. riječi „njegovim zamjenicima“ zamjenjuje se riječima „njegovom zamjeniku“

Članak 10.

U članku 40b. stavku 1. riječi „njegovi zamjenici“ zamjenjuje se riječima „njegov zamjenik“, a riječi „su izabrani“ zamjenjuju se riječima „je izabran“.

U stavku 2. riječi „njegovih zamjenika, izabranih“ zamjenjuje se riječima „njegovog zamjenika, izabranog“.

U stavku 3. riječi „njegovih zamjenika koji su izabrani“ zamjenjuje se riječima „ njegovog zamjenika koji je izabran“.

U stavku 4. riječi „ njegovih zamjenika koji su izabrani“ zamjenjuje se riječima „njegovog zamjenika koji je izabran“.

U stavku 5. riječi „zamjenike župana“ zamjenjuje se riječima „zamjenika župana“.

U stavku 6. riječi „njegovih zamjenika“ zamjenjuje se riječima „njegovog zamjenika“.

Članak 11.

U članku 40c. stavku 1. riječi „njegovih zamjenika“ zamjenjuje se riječima „njegovog zamjenika“.

Članak 12.

U članku 42. stavku 1. riječ „dva“ zamjenjuje se riječi „jednog“.

U stavku 2. riječi „Zamjenici“ zamjenjuje se riječi „Zamjenik“, a riječ „biraju“ zamjenjuje se riječi „bira“.

U stavku 3. riječ „Zamjenici“ zamjenjuje se riječi „Zamjenik“, a riječi „dužni su“ zamjenjuje se riječima „dužan je“.

Članak 13.

U članku 43. stavku 1. riječ „Zamjenici“ zamjenjuje se riječi „Zamjenik“.

U stavku 2. riječi „kojeg on odredi“ zamjenjuje se riječima „koji je izabran na neposrednim izborima zajedno sa njim.“

U stavku 3. riječi „jednom od svojih zamjenika“ zamjenjuje se riječima „svojem zamjeniku“.

Članak 14.

Iza članka 58. dodaje se novi članak 58a. koji glasi:

„Županije je dužna javno objaviti informacije o trošenju proračunskih sredstava na svojim mrežnim stranicama tako da te informacije budu lako dostupne i pretražive.

Objava informacija iz stavka 1. ovog članka obavlja se u skladu s odredbama zakona kojim se uređuje planiranje, izrada, donošenje i izvršavanje proračuna te uputa i drugih akata ministarstva nadležnog za financije.“

Članak 15.

U članku 62. stavku 1. riječi „njegove zamjenike koji su zajedno s njime izabrani“ zamjenjuje se riječima „njegovog zamjenika koji je izabran zajedno s njim.“

Članak 16.

U članku 74. stavku 3. riječ „Središnje“ se briše.

U stavku 4. riječ „središnjeg“ se briše.

U stavku 5. riječ „središnje“ se briše.

U stavka 6. riječi „primjenjuju se odredbe posebnih zakona“ zamjenjuje se riječima „odgovarajuće se primjenjuju odredbe zakona kojim se uređuje provođenje referenduma“.

Članak 17.

U članku 74b. riječi „ Na referendumu imaju pravo glasovati“ se zamjenjuje riječima „Pravo glasovanja na referendumu imaju“, a riječi „birački popis“ zamjenjuje se riječima „popis birača.“

Članak 18.

U članku 75. stavku 1. umjesto točke stavlja se zarez i dodaju se riječi „te podnositi peticije o pitanjima iz samoupravnog djelokruga županije od lokalnog značenja, u skladu sa zakonom i statutom.“

Dosadašnji stavak 2. se briše i dodaje se novi koji glasi:

„O prijedlogu i peticiji iz stavka 1. ovog članka Skupština mora raspravljati ako ga popisom podrži najmanje 10% od ukupnog broja birača u Županiji te dati odgovor podnositeljima najkasnije u roku od tri mjeseca od zaprimanja prijedloga“.

Dodaje se novi stavak 3. koji glasi:

„Prijedlozi i peticije iz stavka 1. ovog članka mogu se podnijeti i elektroničkim putem u skladu s tehničkim mogućnostima Županije.“

Članak 19.

U članku 76. dodaje se novi stavak 2. koji glasi:

„Predstavke i pritužbe iz stavka 1. ovog članka mogu se podnijeti i elektroničkim putem u skladu s tehničkim mogućnostima Županije.“

Članak 20.

Ovlašćuje se Odbor za Statut, Poslovnik i propise Županijske skupštine da utvrdi i objavi pročišćeni tekst Statuta.

Članak 21.

Ova Statutarna odluka o izmjenama i dopunama Statuta stupa na snagu osmi dan od dana objave u „Službenom glasniku Međimurske županije“.

SKUPŠTINA MEĐIMURSKE ŽUPANIJE

KLASA:012-03/10-02/2 PREDSJEDNIK

URBROJ:2109/1-02-21-11

Čakovec, \_\_\_.\_\_\_. 2021. Mladen Novak, dipl.ing.

**OBRAZLOŽENJE**

**uz prijedlog Statutarne odluke o izmjenama i dopunama Statuta Međimurske županije**

RAZLOG PROMJENE STATUTA

Razlog za promjenu Statuta Međimurske županije („Službeni glasnik Međimurske županije“ broj 26/10, 4/13, 6/13 – pročišćeni tekst, 8/13, 6/14, 2/18 i 10/18- pročišćeni tekst, 2/20) - (u daljnjem tekstu: Statut) je usklađivanje sa *Zakonom o lokalnoj i područnoj (regionalnoj) samoupravi* ("Narodne novine" broj 33/01., 60/01., 129/05., 109/07., 125/08., 36/09., 150/11., 144/12. i 123/17, 98/19, 144/20), odnosno s njegovim posljednjim izmjenama i dopunama ("Narodne novine" broj 144/20), a također i sa *Zakonom o lokalnim izborima* („Narodne novine“ broj 144/12, 121/16, 98/19, 42/20, 144/20),odnosno s njegovim posljednjim izmjenama i dopunama, koje su stupile na snagu 24. prosinca 2020. godine i koje obvezuju jedinice lokalne i područne (regionalne) samouprave uskladiti statute i druge opće akte s odredbama ovoga Zakona u roku od 60 dana od dana stupanja na snagu.

SADRŽAJ PROMJENE

Izmjene i dopune odnose se prvenstveno na reguliranje neposrednog sudjelovanja građana u odlučivanju, reguliranje broja članova predstavničkog tijela u jedinicama lokalne i područne (regionalne) samouprave u konkretnom slučaju u Skupštini Međimurske županije prema broju stanovnika predviđeno je 37 vijećnika. Također sukladno Ustavnom zakonu o pravima nacionalnih manjina osigurat će se odgovarajuća zastupljenost nacionalnih manjina u Skupštini.

Nadalje, uređuje se pravo člana predstavničkog tijela na opravdani izostanak s posla.

Kao bitna novina ističe se i broj zamjenika koji se ovisno o broju stanovnika za Međimursku županiju smanjuje pa tako od uz župana izvršno tijelo je i zamjenik. Posebno je zakonom regulirano u kojim slučajevima zamjenik zamjenjuje župana (u slučaju njegove spriječenosti i duže odsutnosti kao i raspisivanja prijevremenih izbora u slučaju prestanka mandata župana).

Što se tiče djela koji se odnosi na financiranje jedinica JLP(R)S uvodi se obveza javnog objavljivanja informacije o trošenju proračunskih sredstava na svojim mrežnim stranicama tako da iste budu lako dostupne i pretražive.

PRAVNA OSNOVA POKRETANJA I PROVOĐENJA POSTUPKA PROMJENE

Prema članku 95. stavku 2. Poslovnika Županijske skupštine Odbor za Statut, Poslovnik I propise podnosi Županijskoj skupštini ovaj prijedlog Statutarne odluke o izmjenama I dopunama Statuta Međimurske županije na raspravu i usvajanje.

Materijal pripremili:

* Upravni odjel za poslove Skupštine i pravne poslove Međimurske županije i
* Odbor za Statut, Poslovnik i propise Županijske skupštine